CELEX: 32014D0930
Language: el
Date: 2014-12-16 00:00:00
Title: 2014/930/ΕΕ: Απόφαση του Συμβουλίου, της 16ης Δεκεμβρίου 2014 , για τον καθορισμό της σύνθεσης της Επιτροπής των Περιφερειών

19.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 365/143
            
         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 16ης Δεκεμβρίου 2014
   για τον καθορισμό της σύνθεσης της Επιτροπής των Περιφερειών
   
      (2014/930/ΕΕ)
   
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Το άρθρο 300 της Συνθήκης για τη λειτουργία της Ευρωπαϊκής Ένωσης (ΣΛΕΕ) θέτει τους κανόνες περί συνθέσεως της Επιτροπής των Περιφερειών.
            
         
               (2)
            
            
               Το άρθρο 305 της ΣΛΕΕ ορίζει ότι το Συμβούλιο καθορίζει τη σύνθεση της Επιτροπής των Περιφερειών. Ο αριθμός των μελών δεν υπερβαίνει τα 350.
            
         
               (3)
            
            
               Στις 6 Οκτωβρίου 2010 η Επιτροπή των Περιφερειών εξέδωσε συστάσεις προς την Επιτροπή και το Συμβούλιο σχετικά με τη μελλοντική σύνθεση της Επιτροπής των Περιφερειών (1).
            
         
               (4)
            
            
               Η τρέχουσα ισορροπία στη σύνθεση της Επιτροπής των Περιφερειών θα πρέπει να διατηρηθεί στο μέτρο του δυνατού διότι είναι αποτέλεσμα διαδοχικών διακυβερνητικών διασκέψεων.
            
         
               (5)
            
            
               Η παρούσα απόφαση θεσπίζεται προκειμένου να αντιμετωπιστεί ένα ιδιαίτερο ζήτημα νομικής φύσεως, και συγκεκριμένα η ανακολουθία μεταξύ του συνολικού αριθμού των μελών της Επιτροπής των Περιφερειών που προέκυψε από διαδοχικές διακυβερνητικές διασκέψεις και του μέγιστου αριθμού μελών που καθορίζεται από το άρθρο 305 της ΣΛΕΕ.
            
         
               (6)
            
            
               Η παρούσα απόφαση εκδίδεται στο πλαίσιο ειδικών περιστάσεων που σχετίζονται με την Επιτροπή των Περιφερειών και δεν αποτελεί προηγούμενο για τη σύνθεση του κάθε οργάνου.
            
         
               (7)
            
            
               Η παρούσα απόφαση θα επανεξεταστεί από το Συμβούλιο, με βάση πρόταση της Επιτροπής, εγκαίρως για τη θητεία της Επιτροπής των Περιφερειών που αρχίζει το 2020, ή, σε κάθε περίπτωση, ενόψει της επόμενης διεύρυνσης.
            
         
               (8)
            
            
               Η αναθεώρηση θα πρέπει να βασίζεται στα αποτελέσματα της τρέχουσας απόφασης, δηλαδή θα πρέπει να σεβαστεί τον αριθμό των εδρών που ορίζει αυτή για τα κράτη μέλη που θίγονται από την παρούσα τροποποίηση. Ως αποτέλεσμα της αναθεώρησης αυτής, η περαιτέρω μείωση των εδρών δεν θα ισχύει για τα κράτη μέλη που επηρεάζονται από την παρούσα απόφαση.
            
         
               (9)
            
            
               Προκειμένου η σύνθεση της Επιτροπής των Περιφερειών να τηρεί το άρθρο 24 της πράξης της προσχώρησης της Κροατίας μέχρι τη λήξη της θητείας των τρεχόντων μελών της, είναι σκόπιμο να αναβληθεί η έναρξη ισχύος της παρούσας απόφασης μέχρι την ημερομηνία αυτή,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο αριθμός των μελών της Επιτροπής των Περιφερειών ορίζεται ως εξής:
   
               Βέλγιο
            
            
               12
            
         
               Βουλγαρία
            
            
               12
            
         
               Τσεχική Δημοκρατία
            
            
               12
            
         
               Δανία
            
            
               9
            
         
               Γερμανία
            
            
               24
            
         
               Εσθονία
            
            
               6
            
         
               Ιρλανδία
            
            
               9
            
         
               Ελλάδα
            
            
               12
            
         
               Ισπανία
            
            
               21
            
         
               Γαλλία
            
            
               24
            
         
               Κροατία
            
            
               9
            
         
               Ιταλία
            
            
               24
            
         
               Κύπρος
            
            
               5
            
         
               Λετονία
            
            
               7
            
         
               Λιθουανία
            
            
               9
            
         
               Λουξεμβούργο
            
            
               5
            
         
               Ουγγαρία
            
            
               12
            
         
               Μάλτα
            
            
               5
            
         
               Κάτω Χώρες
            
            
               12
            
         
               Αυστρία
            
            
               12
            
         
               Πολωνία
            
            
               21
            
         
               Πορτογαλία
            
            
               12
            
         
               Ρουμανία
            
            
               15
            
         
               Σλοβενία
            
            
               7
            
         
               Σλοβακία
            
            
               9
            
         
               Φινλανδία
            
            
               9
            
         
               Σουηδία
            
            
               12
            
         
               Ηνωμένο Βασίλειο
            
            
               24.
            
         Άρθρο 2
   Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
   Εφαρμόζεται από την 26η Ιανουαρίου 2015.
   
      Βρυξέλλες, 16 Δεκεμβρίου 2014.
      
         
            Για το Συμβούλιο
         
         
            Ο Πρόεδρος
         
         S. GOZI
      
   
   
      (1)  CdR 137/2010 fin (https://dm.cor.europa.eu/corDocumentSearch/Pages/redsearch.aspx).